Suomen vuoden 1941 eli välirauhan ajan yleisluistelumestaruuksista kilpailtiin Hämeenlinnassa 1.-2. helmikuuta. Ohjelmassa oli miesten kilpailu. SM-kisoissa kilpailtiin yhden välivuoden jälkeen, sillä edellisenä talvena oli käyty Talvisota. Edellisten eli vuoden 1939 SM-kisojen ylivoimainen mestari ja saman vuoden maailmanmestari Birger Wasenius sekä SM-kisojen viides Hasan Abdrahim olivat kaatuneet Talvisodassa. Vuoden 1941 SM-kilpailuun osallistui kaikkiaan 25 miesluistelijaa. Miesten yleiskilpailun ohessa ratkaistiin matkamestaruudet.